laion/Wikipedia-Exotic huggingface dataset:
ריכאד ח'יראדין

ריכאד ח'יראדין (נולד ב-29 ביוני 1961) הוא איש ציבור ישראלי בן העדה הדרוזית, לשעבר ראש מועצת חורפיש. נולד בחורפיש ב-29 ביוני 1961, לסעדה וסלים ח'יראדין. האב שרת בהתנדבות בצה"ל בשנות החמישים, וקיבל צל"ש אלוף פיקוד דרום על גבורתו בקרב. הסבא חסן ח'יראדין לחם בצבא הבריטי במלחמת העולם השנייה, ובשנת 1963 נרצח על ידי מסתננים מירדן. ח'יראדין למד בבית הספר היסודי בחורפיש, ולאחר מכן בתיכון עיוני בנהריה. בנובמבר 1979 התגייס לצה"ל ושובץ ביחס"ד 244. את רוב שירותו הסדיר עשה בגדוד 17, בבית הספר למ"כים של חטיבת גולני, כמ"מ וסמ"פ. נלחם במלחמת לבנון הראשונה עד הנסיגה לנהר האוואלי בספטמבר 1983. בדצמבר 1983 השתחרר בדרגת סגן. במסגרת שירות המילואים שימש כמ"פ בגדוד חי"ר, וכרמ"ט אגד לוגיסטי מרחבי בדרגת סגן אלוף. לאחר שחרורו מצה"ל למד הנדסת מכונות בטכניון וקיבל תואר ראשון בשנת 1988. ב-2013 קיבל תואר שני בדיפלומטיה וביטחון לאומי מאוניברסיטת תל אביב. השתתף בקורס דירקטורים של אוניברסיטת חיפה והטכניון. נשוי לאיה ואב לשלושה ילדים. לאחר סיום התואר הראשון שימש כמהנדס מערכות וכמנהל פרויקטים בחברת אלקטרה ישראל ולאחר מכן ברשת מלונות דן. במסגרת תפקידיו אלו ניהל פרויקטים גדולים להקמת ושדרוג תשתיות של מערכות אלקטרומכניות, מים, חשמל, מיזוג אויר ומערכות בקרה. ביוני 2006 נבחר לראשות מועצה מקומית חורפיש, לאחר שנתיים וחצי שבהן מילא את התפקיד כממלא מקום. במסגרת תפקידו פעל לשיקום כלכלי ותפעולי של הרשות, והוביל תהליך התייעלות יסודי שלה. כדי לקדם מיזמים ארוכי טווח ברשות פעל בין היתר בשיתופי פעולה עם גופים ציבוריים כמו רשת אורט עולמי, קרן רש"י ועוד. שימש בתפקידו עד דצמבר 2008. בשנת 2009 ניהל את תאגיד המים האזורי 'מעיינות זיו' בגליל מערבי ושימש כמנכ"ל שלו עד 2013. לאחר זכייתו במכרז משרת התאגיד את היישובים מעלות תרשיחא, כסרא-סמיע, כפר ורדים ושלומי. במסגרת תפקידו פעל להקמת תשתיות חדשות ביישובים, שדרוג תשתיות קיימות ויישום טכנולוגיות מתקדמות. בין השנים 2013–2017 שימש כמנכ"ל חברת מקסימה צפון, חברת בת של חברת מקסימה הפרדת אוויר, העוסקת בייצור ואספקת גזי אוויר ומערכות נלוות לענפי הרפואה, התעשייה, המזון והמחקר. בשנת 2017 מונה לסמנכ"ל לוגיסטיקה של המוסד לביטוח לאומי, והוא משמש בתפקיד עד היום. ח'יראדין שימש בעבר כחבר בדירקטוריון ובוועדת הביקורת של החברה הממשלתית אלתא מערכות. בנוסף שימש מ"מ יו"ר הרשות הלאומית לבטיחות בדרכים ויו"ר ועדת הכספים שלה, יו"ר הנהלת 'העמותה הדרוזית למדעים ומנהיגות' ובית הספר הדרוזי למדעים ומנהיגות ביישוב ירכא. ח'יראדין היה בעבר חבר הנהלת רשת בתי הספר דרכא. מינהלת המוסד באתר המוסד לביטוח לאומי
יחסי איחוד האמירויות הערביות – הונגריה

יחסי איחוד האמירויות הערביות–הונגריה הם יחסי החוץ בין איחוד האמירויות הערביות והונגריה. היחסים הדיפלומטיים בין איחוד האמירויות הערביות להונגריה החלו ב-1990, לאחר נפילת מסך הברזל והתפוררות ברית ורשה. הונגריה פתחה את שגרירותה באבו דאבי בשנת 2006, ואילו איחוד האמירויות הערביות פתחה את שגרירותה בבודפשט בשנת 2018. איחוד האמירויות היא שותפת הסחר הערבית הגדולה ביותר של הונגריה, המהווה 22% מסך הסחר של הונגריה עם מדינות ערב בשנת 2020. יתר על כן, שתי המדינות שואפות להעלות את השותפות הזו לגבהים חדשים במגזרי עדיפות שונים. הערך של סחר החוץ ללא נפט בין איחוד האמירויות הערביות והונגריה במהלך 2021 הסתכם ב-2 מיליארד דולר, והשיג צמיחה של 19% בהשוואה לשנת 2020, וב-26% בהשוואה ל-2019, מה שמשקף רמות גבוהות של צמיחה למרות האתגרים של מגפת הקורונה. היקף ההשקעות ההדדיות בין שתי המדינות הסתכם בכ-4 מיליארד דולר. איחוד האמירויות הערביות מחזיקה בהונגריה שגרירות בבודפשט. הונגריה מחזיקה באיחוד האמירויות הערביות שגרירות באבו דאבי. מדיה וקבצים בנושא יחסי איחוד האמירויות הערביות – הונגריה בוויקישיתוף יחסי איחוד האמירויות הערביות–הונגריה באתר משרד החוץ של איחוד האמירויות הערביות UAE and Hungary launch economic cooperation programme באתר gulfbusiness‏, 17 בפברואר 2022
נחל כסיף

נחל כסיף הוא נחל אכזב בין דרום הר חברון למדבר הנגב. מוצא הנחל ממוקם בגובה של קרוב ל־500 מטרים מעל פני הים, בקרבת היישוב הבדואי מכחול ובין כפרי הפזורה הבדואית, מצפון לכביש 31. הנחל זורם דרומה דרך מחלף כסייפה; לאחר מכן הוא ממשיך לאורך הגבול המערבי של המועצה המקומית הבדואית כסייפה ומייד לאחר מכן נשפך לנחל באר שבע, בגובה של כ־410 מטרים מעל פני הים. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
חצר בית

חצר היא שטח קרקע הסמוך למבנה. החצר יכולה להיות סגורה או פתוחה. קיימת גם חצר פנימית. באזורים שבהם חקלאות היא חלק חשוב מהחיים, חצר היא גם חלקת אדמה סגורה עבור חיות משק או מטרה חקלאית אחרת. באוסטרליה חצרות ניידות או ניידות הן סטים של לוחות פלדה ניידים, המשמשים לבניית מחסנים זמניים. בצפון אמריקה ובאוסטרליה, חצר יכולה להיות כל חלק מנכס המקיף, או משויך לבית או למבנה מגורים אחר, בדרך כלל (אם כי לא בהכרח) נפרדת מגינה (שם תחזוקת הצמחים רשמית יותר). חצר בדרך כלל מורכבת בעיקר ממדשאה או אזור משחקים. החצר מול הבית מכונה חצר קדמית, השטח מאחור מכונה חצר אחורית. החצרות האחוריות הן בדרך כלל פרטיות יותר ולכן מהוות מקום נפוץ יותר לבילוי. גודל החצר משתנה בהתאם לצפיפות האוכלוסייה. במרכזים עירוניים, לבתים רבים יש חצרות קטנות מאוד או אפילו ללא חצרות כלל. בפרוורים, החצרות בדרך כלל גדולות בהרבה ויש בהן מקום למתקנים כמו פטיו, מקום משחקים לילדים או בריכת שחייה. באנגלית בריטית, אזורים אלה יתוארו בדרך כלל כגן. המונח חצר שמור לאזור בעל משטח קשה, בדרך כלל סגור או לפחות עם גישה מוגבלת. בבריטניה המודרנית, המונח חצר משמש גם עבור קרקעות בצמוד לבנייני מקום עבודה או בין בניינים או עבור שטחים מסחריים, למשל מחסן עצים (אנ') או מחסן סירות. בצפון אמריקה המונח "גן" מתייחס רק לאזור המכיל גידולים של ירקות, עשבי תיבול, פרחים או צמחי נוי; והמונח "חצר" אינו מתייחס ל"גן", אף על פי שגן הפרחים או גן הירק עשויים להיות בתוך החצר. דיר סקוטלנד יארד אזור אקולוגי מדיה וקבצים בנושא חצר בית בוויקישיתוף "Yard", Random House Dictionary Livestock Handling Made Easy, Arrow Farmquip, 2008. Croyle, Shayla. "Residential Yard Maintenance – Everything You Need to Know". YARDMASTER. נבדק ב-23 באוקטובר 2020. {{cite web}}: (עזרה)
האצולה הבריטית

האצולה הבריטית היא שדרה חברתית בממלכה המאוחדת וחבר העמים הבריטי ובעבר באימפריה הבריטית, אליה משתייכים אזרחים אשר קיבלו תואר אצולה על ידי המלוכה הבריטית, או ירשו תואר כזה. מעמד האצולה של ארבע מדינות הממלכה המאוחדת המרכיבות אותה, שיחק תפקיד מרכזי בעיצוב ההיסטוריה של המדינה. למרות זאת, כעת נותרו לאצילים זכויות סמליות בלבד, ביניהם הזכות להיבחר לבית הלורדים, הזכות לקבלת אזרחות בריטית (אם נושא התואר אינו אזרח בריטניה מלידה), הזמנה לטקסים מדיניים שונים, הזכות לתארים נוספים מסוימים, והזכות לפגישה פרטית עם המלך. יותר משליש מאדמת בריטניה נמצאת בידיהם של אצילים (אך זאת רק כחלק מהמסורת) משפחת האצולה הבריטית בבסיסה מורכבת מבני המשפחה הקרובים של נושא תואר אצולה או כבוד (סר, אביר). תוארי האצולה בבריטניה נקראים דוכס, מרקיז, רוזן (ארל), ויקונט או ברון. כל נושא תואר אצולה (בין אם ברון ובין אם מרקיז וכיוצא בזאת), מכונה בתואר לורד. עם זאת, לרוב דוכסים אינם נקראים לורדים בגלל רוממותו של התואר. כל התארים הבריטיים המודרניים מוענקים אך ורק על ידי המלך או נסיך ויילס ולא ניתן לקבל תואר אצולה מטעם הציבור. מדיה וקבצים בנושא האצולה הבריטית בוויקישיתוף אצולה - בריטניה, דף שער בספרייה הלאומית האצולה הבריטית, באתר אנציקלופדיה בריטניקה (באנגלית)
Delivery

"Delivery" ("משלוח") הוא שיר של הלהקה האנגלית בייבישמלבס. השיר הוא הרצועה השנייה באלבום השני של הלהקה, הנקרא "Shotter's Nation". השיר הופיע לראשונה בצורת דמו, וחולק בחינם באינטרנט. השיר יצא לאור כסינגל ב-17 בספטמבר 2007 על ידי המוציאה לאור EMI. פיט דוהרטי, סולן הלהקה, עיצב את עטיפת הסינגל. "מגזין Q" דירג את השיר במקום הראשון מתוך 50 השירים החיוניים של חודש ספטמבר 2007. השיר הופיע גם כ"רצועת השבוע" בגיליון ה-NME של חודש אוגוסט 2007, גיליון שגם הציג את פיט דוהרטי על השער שלו. את הווידאו קליפ לשיר ביים דאגלס הארט. הקליפ הוקרן בבכורה בערוץ 4 ב-18 באוגוסט 2007. הסרטון כולו מוצג בסגנון מונוכרומטי. הוא מראה בעיקר את דוהרטי משוטט באמצע רחוב עירוני שומם, בחליפה כהה ובכובע פדורה. הסרטון מציג לסירוגין גם את שאר חברי הלהקה – שנראים נוהגים במכונית יגואר. הסרטון מסתיים עם כל חברי הלהקה היוצאים לסיבוב הופעות עירוני לילי. Maxi CD CDRS 6747 "Delivery" "Stone Me" "I Wish" "Delivery" (וידאו קליפ) CD CDR 6747 "Delivery" "A Day Out In New Brighton" 7 אינץ' R 6747 "Delivery" "Torn" Gregory, Jason (2007-08-12). "Babyshambles - 'Delivery'". Gigwise.com. אורכב מ-המקור ב-14 באוקטובר 2007. נבדק ב-2007-08-17. {{cite web}}: (עזרה) "PFL turns Pete Doherty onto new wave". DigitalArts. 2007-08-20. נבדק ב-2007-08-21. "Babyshambles - Delivery CDRS 6747". EMI. אורכב מ-המקור ב-2007-10-17. נבדק ב-2007-08-17. "Babyshambles - Delivery CDR 6747". EMI. אורכב מ-המקור ב-2007-10-17. נבדק ב-2007-08-17. "Babyshambles - Delivery R 6747". EMI. אורכב מ-המקור ב-2007-10-17. נבדק ב-2007-08-17. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Delivery".
אדריאן פאון

אדריאן קונסטנטין אלכסנדרו פאון (ברומנית: Adrian Constantin Alexandru Păun; נולד ב-1 באפריל 1995) הוא כדורגלן רומני המשחק בעמדת הקשר בקלוז,ובנבחרת רומניה. פאון החל את הקריירה שלו בקבוצת כדורגל מקומית בעיר הולדתו, דרגאשאני, ובגיל 13 הצטרף לצ'.פ.ר. קלוז'. ב-14 במרץ 2014 ערך את הופעת הבכורה שלו בקבוצה הבוגרת בתיקו 2-2 נגד קורונה בראשוב. ב-28 באפריל 2015 הבקיע את שער הבכורה שלו בקבוצה בניצחון 1–2 נגד קונקורדיה קיאז'נה. הוא זכה עם קלוז' בחמש אליפויות רצופות ובגביע. ב-28 בספטמבר 2022 הושאל להפועל באר שבע מליגת העל, עם אפשרות רכישה בסיום העונה. ב-1 ביולי 2023 עבר להפועל באר שבע תמורת כמיליון אירו. ב-20 בספטמבר 2023 הושאל לבני סכנין. ב-27 בספטמבר הבקיע את שער הבכורה שלו במשחקו הראשון בקבוצה בתיקו 1-1 מול מכבי חיפה. ב-21 ביוני 2024 הודיעה קלוז', קבוצתו הבוגרת הראשונה, על החתמת פאון בקבוצה. ב-30 באוגוסט 2019 זומן לראשונה לסגל נבחרת רומניה לקראת המשחקים נגד ספרד ומלטה. ב-6 ביוני 2021 ערך את הופעת הבכורה שלו בנבחרת בהפסד 0–1 לאנגליה. קבוצתיים צ'.פ.ר. קלוז' ליגת העל הרומנית: 2017/2018, 2018/2019, 2019/2020, 2020/2021, 2021/2022 הגביע הרומני: 2015/2016 הסופר קאפ הרומני: 2018, 2020 אישיים שער השנה בליגת העל הישראלית (2023/2024) אדריאן פאון, באתר Transfermarkt אדריאן פאון, באתר Soccerway אדריאן פאון, באתר WorldFootball.net אדריאן פאון, באתר FootballDatabase.eu רועי ויינברג, ‏למרחקים ארוכים: הכירו את הרכש של ב"ש, באתר ערוץ הספורט, 28 בספטמבר 2022 מערכת אתר ערוץ הספורט, ‏רשמית: אדריאן פאון חתם בהפועל ב"ש, באתר ערוץ הספורט, 28 בספטמבר 2022 Adrian Paun, Transfermarkt יגאל גולדשטיין, ‏אדריאן פאון חתם כמושאל בבני סכנין, באתר ערוץ הספורט, 20 בספטמבר 2023 הלחץ גובר: מכבי חיפה סיימה ב-1:1 מאכזב בבית מול בני סכנין, באתר וואלה, 27 בספטמבר 2023
רפרייז רקורדס

רפרייז רקורדס (באנגלית: Reprise Records) היא חברת תקליטים אמריקאית שנוסדה בשנת 1960 על ידי פרנק סינטרה. היא בבעלות וורנר מיוזיק גרופ, ופועלת באמצעות האחים וורנר, אחת מחברות הדגל שלה. במרוצת השנים, התפרקה החברה (1976) אך בשנת 1987 הוחלט להקים את החברה מחדש. אמנים החתומים כעת ברפרייז רקורדס כוללים את אניה, מייקל בובלה, אריק קלפטון, סטיבי ניקס, ניל יאנג, דפטונס, מסטודון, לינדזי בקינגהאם, ג'וש גרובן, דיסטרבד, אידינה מנזל, My Chemical Romance, ג'רארד ויי, גרין דיי, דווייט יואקם, ו-Never Shout Never. להלן חברות התקליטים הקשורות לרפרייז רקורדס: תקליטי 143 (1999–הווה) ביזאר רקורדס (1968–1972) ביג בראדר רקורדס (2008–הווה) BME רקורדינגס (2004–הווה) בראדר רקורדס (1970–1977) קרייסליס רקורדס (1969–1972) קולד צ'ילין רקורדס (1988–1993; הוצאות נחברות) דיסק-ריט רקורדס (1973–1979) אלמנטרי רקורדס (1995–2000) ג'איינט רקורדס (1990–2001; הוצאות נבחרות) גראנד ג'ורי רקורדס (1990–1993) אין בלום רקורדס (1998–2000) קינטיק רקורדס (1992–2000) סטרייט רקורדס (1968–1972) סייר רקורדס (1977–2000; הוצאות נבחרות) וייפור רקורדס (1995–הווה; אין מידע אודות פעילות) אתר האינטרנט הרשמי של רפרייז רקורדס (באנגלית) Reprise Records Story, www.bsnpubs.com
ירדנה עובדיה (רופאה)

ירדנה עובדיה (נולדה ב-22 באוקטובר 1930) היא רופאה ישראלית, הקימה וניהלה את מחלקת נשים ויולדות במרכז רפואי רבין. עובדיה נולדה בסופיה בולגריה. אביה היה מפקח תחנות רכבת, ואימה מורה. היא הבת הבכורה ויש לה אחות צעירה ממנה בשלוש שנים, מורה במקצועה. במהלך לימודי הרפואה הכירה את ד"ר לאו עובדיה והשניים נישאו. בשנת 1954 סיימה את לימודי הרפואה בבולגריה ועלתה לישראל עם בעלה, ביתה שהייתה אז בת 11 חודשים, והורי בעלה. כשהגיעה לישראל התגוררה עם משפחתה ברחוב דרך הטייסים בתל אביב בדירת סוכנות, ולאחר מכן עברו להתגורר בבית החולים בילינסון, בצריפי מגורי אחיות ובבנין הפרסונל. בשנת 1965 עברו להתגורר בפתח תקווה. עובדיה מונתה בשנת 1978 לתפקיד מנהלת בית החולים לנשים ויולדות במרכז הרפואי בילינסון. עובדיה הייתה חלק מקבוצת רופאים שעלו לארץ מבולגריה ובמשך שנים רבים מהם היו מנהלי מחלקות בבילינסון ובסביבה. גם בעלה, ד״ר לאו עובדיה, רופא מרדים, ניהל מחלקה בבית החולים. עובדיה הייתה לאישה הראשונה בישראל שמונתה לתפקיד ניהול מחלקת נשים ויולדות. היא מילאה תפקיד זה עד שנת 1996. במהלך השנים בהן הייתה מנהלת בית החולים לנשים ויולדות, פוצלה המחלקה למספר יחידות, תוך הענקת מינויים רשמיים של מנהלי יחידות מטעם הנהלת שירותי בריאות כללית, מה שנחשב אז כתקדים בישראל. שיטה זו פרצה את הדרך למינוי נשים רבות אחרות כמנהלות מחלקות נשים ברחבי הארץ. בשנים 1983–1992 הייתה גם חברת ועד האיגוד הישראלי למיילדות וגינקולוגיה מטעם ההסתדרות הרפואית בישראל. בשנת 2022 זכתה לעיטור מיוחד מטעם האיגוד הרפואי למיילדות וגינקולוגיה על היותה האישה הראשונה שפרצה את מחסום השליטה הגברית בהובלת רפואת הנשים בישראל. לעובדיה שני ילדים, ד"ר רני עובדיה פסיכולוגית קלינית ופסיכותרפיסטית וד"ר דרור עובדיה, מנהל המחלקה האורתופדית בבית החולים דנה-דואק לילדים בתל אביב. מדיה וקבצים בנושא ירדנה עובדיה בוויקישיתוף פרופ' רוני מימון, שנה טובה וקריאה מהנה, באתר רשת רפואה Mednet מערכת Mednet, אותות הוקרה שחולקו בכנס האיגוד, באתר רשת רפואה Mednet
יוסף ליפלאנד

הרב יוסף ליפלאנד (? – כ"ט באייר תש"י, 1950) היה רבה של בארון שבמחוז קורסק ברוסיה. לאחר מכן היגר לארצות הברית ושימש כרב של מספר קהילות שם. מחבר הספר "גרים וגירות". נולד ברוסיה לרב ישראל דב. בצעירותו למד בישיבת מיר ובישיבת סלובודקה אצל הרב איצל'ה מפונוביז. בשנת תרנ"ד (1894) נסמך להוראה על ידי הרב יצחק אלחנן ספקטור מקובנה וכן על ידי הרב משה שמואל שפירא מאברויסק, ורבי חיים מבריסק. שימש כרב בעיר בארון (בורין) שבמחוז קורסק. בשנת תרע"ב (1912) היגר לארצות הברית ושימש כרב קהילת "אנשי ליובביטש" בבוסטון ובקהילת "אגודת אחים" בשיקגו. נפטר בכ"ט אייר תש"י (1950). הרב ליפלאנד כתב ספר בשם "גיור וגירות" על הלכות גירות. בפתח ספרו סיפר מה עורר אותו לעסוק בנושא זה ולחבר עליו ספר: זה כמה שנים שבא לפני אינו-יהודי להתגייר, ולא רציתי לקבלו מטעם הנ"ל, שמא נתן וכו' (שמא נתן עיניו בבת ישראל), אבל כתוצאה מסירובי נמסרה חשוקתו בת ישראל ממשפחה מיוחסת לאמונה הקאתולית, וגרמה צער ובזיון להוריה. מרוב צער ויגון הלכה אם הבת, אשה כשרה לעולמה, וטרם מתה - סיפרו לי - קיללה את הרב שגרם לבתה לעזוב דת יהודית. אחרי המקרה נתתי לבי לעיין בדבר הלכה ולעסוק בעניין ה"לכתחלה" ו"בדיעבד" בעניין קבלת גרים, ואמרתי לשנות לעצמי - וגם לאחרים - כי בזמננו שרבו הנכרים והנכריות הנותנים עיניהם בבן או בת ישראל הרי זה דבר השייך לכל רב בישראל - פרק זה בענייני גירות להלכה, אם לא למעשה. וה' יורני דרך האמת הקדמת מוסד הרב קוק לספרו "גירות וגירות" "גרים וגירות" סימן א', עמ' 8 בהוצאת מוסד הרב קוק. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
יחסי בליז–סין

יחסי בליז–סין הם היחסים הדו-צדדיים בין בליז והרפובליקה העממית של סין. שתי המדינות כוננו יחסים דיפלומטיים ב-6 בפברואר 1987. ב-11 באוקטובר 1989 הודיעה בליז על כינון יחסים דיפלומטיים עם הרפובליקה של סין; ב-23 באוקטובר הודיעה ממשלת הרפובליקה העממית של סין כי תנתק את היחסים הדיפלומטיים עם בליז. נכון להיום, העניינים הרלוונטיים של הרפובליקה העממית של סין בבליז נמצאים בסמכות השיפוט של השגרירות בג'מייקה. ביוני 1997 חתמו שתי המדינות על ההסכם בין ממשלת הרפובליקה העממית של סין וממשלת בליז על המרת קונסוליית הכבוד של בליז בהונג קונג ל"משרד הסחר של בליז". ב-30 ביוני 2020, במושב ה-44 של מועצת זכויות האדם של האו"ם, בליז השתתפה בהצהרה המשותפת של 27 מדינות כולל בריטניה וארצות הברית, המתנגדות לאימוץ חוק הביטחון הלאומי בהונג קונג. על פי הנתונים הסטטיסטיים של המינהל הכללי של המכס של סין, נפח הסחר הדו-צדדי בין סין לבליז בשנת 2020 עמד על 106 מיליון דולר, מתוכם הייצוא של סין היה בשווי 105 מיליון דולר והיבוא היה בשווי 438,000 דולר. מדיה וקבצים בנושא יחסי בליז–סין בוויקישיתוף יחסים עם מדינות אחרות באתר משרד החוץ של בליז יחסי בליז–סין באתר משרד החוץ הסיני
אולכסנדר נויוק

אולכסדר ויקטורוביץ' נויוק (באוקראינית: Олександр Вікторович Нойок; נולד ב-15 במאי 1992) הוא כדורגלן אוקראיני ממוצא צועני המשחק בעמדת הקשר באטיראו מליגת העל הקזחית. נויוק נולד בחרסון וגדל בקבוצת ילדים מקומית עד שבגיל 13 הצטרף לאקדמיה של שחטאר דונצק. בקיץ 2010 הושאל להוברלה אוז'הורוד. בהמשך שיחק גם במטאליסט חרקוב ומטאלורג דונצק. לקראת עונת 2016 הצטרף לדינמו מינסק מליגת העל הבלארוסית. ב-1 באפריל 271 הבקיע את שער הבכורה שלו בקריירה בניצחון 0-3 נגד דנייפר מוהילב. במדי מינסק שיחק שנתיים וחצי שלאחריהן עבר לדינמו ברסט. בעונת 2019 היה שותף לזכייה ההיסטורית של המועדון באליפות בלארוס, אחרי 13 עונות בהן זכתה באטה בוריסוב בתואר. בינואר 2021 חתם באורנבורג מהליגה הרוסית הראשונה. בסיום העונה חזר לבלארוס וחתם ברוך ברסט. בינואר 2022 הצטרף לאפולון לימסול מליגת העל הקפריסאית עמה זכה באליפות ראשונה של המועדון אחרי 16 שנים. בספטמבר 2022 חתם במכבי בני ריינה מליגת העל. בינואר שוחרר מהקבוצה. ב-14 בפברואר 2023 חתם באטיראו מליגת העל הקזחית. דינמו ברסט ליגת העל הבלארוסית: 2019 הסופר קאפ הבלארוסי: 2019, 2020 אפולון לימסול ליגת העל הקפריסאית: 2021/2022 מדיה וקבצים בנושא אולכסנדר נויוק בוויקישיתוף אולכסנדר נויוק, באתר Transfermarkt אולכסנדר נויוק, באתר Soccerway אולכסנדר נויוק, באתר WorldFootball.net אולכסנדר נויוק, באתר FootballDatabase.eu דורון בן דור, ‏עוד חיזוק למימר: אולכסנדר נויוק חתם בבני ריינה, באתר ONE‏, 26 בספטמבר 2022 אניצ'ט אבל חתם בבני ריינה עד תום העונה עם אופציה, באתר ערוץ הספורט, 23 בינואר 2023
Rare

האם התכוונתם ל... מדע משלחת רון לחקר אנטארקטיה – ראשי תיבות של השם: Ronne Antarctic Research Expedition מוזיקה סלינה גומז Rare (אלבום של סלינה גומז) – אלבום האולפן השלישי של הזמרת-יוצרת האמריקאית סלינה גומז Rare (שיר של סלינה גומז) – סינגל שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare גוון סטפאני Rare (שיר של גוון טפאני) – סינגל שהוקלט על ידי הזמרת-יוצרת האמריקאית גוון סטפאני- זמרת רוק ופופ אמריקאית. סולנית להקת נו דאוט (No Doubt),
חיים נוריאלי

חיים נוריאלי (1 במאי 1943 – 13 בספטמבר 2022) היה כדורגלן ישראלי ששיחק בעמדת הקשר ואף היה קפטן הפועל תל אביב, שם שיחק במשך רוב הקריירה, עד שעבר לשמשון תל אביב ולאחר מכן לאייאקס. נוריאלי החל את דרכו במחלקת הנוער של הפועל תל אביב, ועלה לבוגרים ב-1959. היה שותף לזכייה החד פעמית של הקבוצה בגביע אסיה למחזיקות גביע ב-1967, לאחר ניצחון על סלנגור המלזית, כאשר נוריאלי בישל את שער השוויון שהבקיע דני בורסוק, ולבסוף הניף את הגביע כקפטן הקבוצה. נוריאלי זכה עם הפועל תל אביב בשתי אליפויות ישראל, בעונות 1965/1966 וב-1968/1969, ובסיום העונה האחרונה עזב לשמשון תל אביב. נוריאלי היה נודע בתור חבר קרוב של רוני קלדרון ואף עבר איתו ב-1970 להולנד, לאחר שקלדרון התנה את הצטרפותו לאייאקס, בצירופו של נוריאלי, אך דבר זה לא החזיק מעבר לעונה, ושם סיים נוריאלי את דרכו בעולם הכדורגל. נוריאלי רשם 194 הופעות במדי הפועל תל אביב, בהן כבש 38 שערים ואף בישל 32. בנוסף רשם נוריאלי 3 הופעות במדי נבחרת ישראל בין השנים 1965 ל-1968. ב-13 בספטמבר 2022 נפטר נוריאלי בגיל 79. הפועל תל אביב אליפויות ישראל: 1965/1966, 1968/1969 גביע אסיה למחזיקות גביע: 1967 חיים נוריאלי, באתר ההתאחדות לכדורגל בישראל חיים נוריאלי, באתר Transfermarkt חיים נוריאלי, באתר WorldFootball.net חיים נוריאלי, באתר FootballDatabase.eu חיים נוריאלי, באתר ויקיפועל - האנציקלופדיה של הפועל תל אביב אריה ליבנת, השבוע בו הוכתרה הפועל ת"א לאלופת אסיה, באתר הארץ, 20 בדצמבר 2011 אשר גולדברג‏, קפטן הפועל תל אביב לשעבר חיים נוריאלי הלך לעולמו בגיל 79, באתר וואלה, 14 בספטמבר 2022
BAS (פירושונים)

האם התכוונתם ל... מדע הסקר האנטארקטי הבריטי – ראשי תיבות של השם: British Antarctic Survey - גוף לאומי בבריטניה לחקר אנטארקטיקה. מטרתו של גוף זה היא להיות המוסד המוביל בעולם בחקר הקטבים. האקדמיה הבולגרית למדעים – ראשי תיבות של השם באנגלית: Bulgarian Academy of Sciences; בבולגרית: Българска академия на науките כלכלה BASF = ראשי תיבות של שמה של החברה Badische Anilin- und Soda-Fabrik אמנות; מחקרים באמנות בריטית – ראשי תיבות של השם: British Art Studies; כתב עת בריטי בנושא תרבות ואמנות בבריטניה
הר טימוסתנס

הר טימוסתנס (באנגלית: Mount Timosthenes) הוא הר נישא אזור חוף פאלייר, של אזור ארץ גרהאם, בחוף המערבי של חצי האי האנטארקטי שבאנטארקטיקה. הר טימוסתנס ממוקם בין מוצאו של קרחון האריוט לבין צידו הצפוני של קרחון איירי. הר טימוסתנס ממוקם 6 קילומטרים צפון-מערבית לפסגת פרגרינוס, המצוייה במרכז חצי האי האנטארקטי. הר טימוסתנס התגלה ב-28 בספטמבר 1940 בצילום אוויר שבוצע על ידי השירות האנטארקטי של ארצות הברית (United States Antarctic Program (בראשי תיבות: USAS)), כמו כן אזור ההר צולם על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE). אזור ההר מופה בדצמבר 1958, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)). שמו של ההר ניתן לו על ידי הוועדה המייעצת לשמות אנטארקטיים של בריטניה (The UK Antarctic Place-Names Committee (בראשי תיבות: UK-APC)). ההר נקרא על שמו של טמוסתנס מרודוס (ביוונית עתיקה: Τιμοσθένης)- נווט וגאוגרף ביון העתיקה בתחילת המאה ה-3 לפנה"ס. הוא כתב מדריך מסע ימי בן עשרה כרכים - בעשור שבין 280 ל-270 לפני הספירה, שימש כאדמירל וקברניט בצי הספינות של תלמי השני מלך מצרים התלמיית. בזכות מעמדה של מצרים העתיקה כמעצמה ימית, ובהסכמת בני קרתגו, יזם משלחת תגליות והגיע עד עמודי הרקולס (מצר גיברלטר) תוך כדי רישום המרחקים בין הנמלים. טימוסתנס שינה את שושנת הרוחות בה נעשה שימוש באותה עת - כך שיהיו בה 12 כיוונים במקום 8 והחל להשתמש בה לניווט ולא רק לשימוש מטאורולוגי של תיאור כיוון הרוח. נקודת הייחוס הייתה האי רודוס.
ויגו (פירושונים)

האם התכוונתם ל... ויגו – עיר בספרד סלטה ויגו – קבוצת כדורגל מהעיר ויגו ויגו, רוזן רוזנבורג אסטבן ויגו – כדורגלן ספרדי ז'אן ויגו – במאי קולנוע צרפתי ויג פיגו
קרן כהן חזון

קרן כהן חזון (נולדה ב-1969) היא תעשיינית ישראלית, המשמשת כיושבת ראש ומנכ"לית חברת "תורפז תעשיות". קרן כהן נולדה וגדלה ברמת השרון, בת למשה כהן, מהנדס חשמל ותעשיין, ואם מורה בחינוך מיוחד. לה אח מבוגר ממנה ואח צעיר ממנה. למדה בתיכון אלון רמת השרון. שירתה ביחידת דובר צה"ל. קיבלה תואר ראשון בכימיה תרופתית באוניברסיטת בר-אילן ותואר שני בכלכלה ומנהל עסקים מבית הספר לעסקים של לונדון. אביה נפטר במפתיע בשנת 1992, והיא נאלצה למכור לגרשון זלקינד את מניותיו במפעל השנאים "אלקו". עבדה במשך שבע שנים בחברת "אגן כימיקלים", שהתמזגה למכתשים אגן. היא מונתה למנהלת חטיבת הריחות של החברה. בשנת 2000 פרשה הקימה חברת ייעוץ. בשנת 2002 מונתה למנכ"לית חברת "ארומור" מקיבוץ גבעת עוז, שעסקה בייצור כימיקלים לתעשייה ורכשה, יחד עם דני פורת, 30% ממניות החברה, לפי שווי חברה של כחמישה מיליון דולר. ב-2008 הצטרפו אל הרוכשים שותפים נוספים, וחלק הרוכשים גדל ל-50%. כהן חזון מונתה למנכ"לית החברה. בתחילת 2014 נמכרה "ארומור" לחברת IFF האמריקאית תמורת 102 מיליון דולר. בשנת 2011 רכשה כהן חזון, יחד עם עו"ד ישראל לשם, אילן לויטה ואלון גרנות, את חברת תורפז תעשיות, תמורת עשרה מיליון דולר. ב-2016 מונתה כהן חזון מונתה למנכ"לית החברה. במאי 2021 הונפקו מניות החברה בבורסה לניירות ערך בתל אביב, לפי שווי 675 מיליון ש"ח לפני הכסף. כהן חזון מחזיקה בכ-44.31% ממניות החברה. באסטרטגיה של מיזוגים ורכישות הובילה כהן חזון את החברה לשווי שוק של 1.91 מיליארד ש"ח בספטמבר 2022. בשנת 2019 נמנתה עם מייסדי חברת ההזנק טרא נובל בע"מ, שבשותפות עם המכון למחקר ביולוגי בישראל פיתחה כימיקלים שמחסלים פתוגנים. נשואה לשי חזון, מהנדס בניין ובעל תואר שני בניהול פיננסי, העובד כסמנכ"ל תפעול בתורפז. להם שני ילדים והם מתגוררים ברמת השרון. סופי שולמן, מפעל של אשה אחת: קרן חזון נחשפת, באתר כלכליסט, 5 בנובמבר 2020 ליאת רון‏, "אני בלונדינית על עקבים, אבל לא חלשה, ויש כאלה שקשה להם עם זה", באתר וואלה, 5 בינואר 2022 שלומית לן, ‏הקימה אימפריה בשווי שני מיליארד שקל: ראיון עם קרן חזון - התעשיינית הכי מצליחה שאתם לא מכירים, באתר גלובס, 2 באפריל 2022 יוסף חרש, "אנחנו המקלט של שוק ההון. כדי להוזיל מוצרים, משתמשים בתמציות טעם וריח", באתר TheMarker‏, 29 בספטמבר 2022 דיאנה בחור ניר, "כשאבא מת, הייתי צריכה להוציא את אמא מהמיטה - ולהיכנס לעסקים", באתר כלכליסט, 15 ביוני 2023 ליאת רון‏, "אני בלונדינית על עקבים, אבל לא חלשה, ויש כאלה שקשה להם עם זה", באתר וואלה, 5 בינואר 2022 סופי שולמן, מפעל של אשה אחת: קרן חזון נחשפת, באתר כלכליסט, 5 בנובמבר 2020 יוסף חרש, "אנחנו המקלט של שוק ההון. כדי להוזיל מוצרים, משתמשים בתמציות טעם וריח", באתר TheMarker‏, 29 בספטמבר 2022 גולן חזני, חמשת יוצאי מכתשים אגן יגרפו 50 מיליון דולר ממכירת ארומור, באתר כלכליסט, 16 בינואר 2014